open-index/open-wikipedia-markdown huggingface dataset:
Seoul Broadcasting System

**Seoul Broadcasting System** (**SBS**) je juhokórejský národný rozhlasový a televízny vysielateľ. V marci 2000 sa spoločnosť legálne stala známou ako SBS a zmenila názov spoločnosti na Seoul Broadcasting System (서울방송). Od roku 2001 poskytuje službu pozemnej digitálnej televízie vo formáte ATSC a od roku 2005 službu T-DMB (Digitálne multimediálne vysielanie). Jej hlavnou pozemnou televíznou stanicou je SBS TV kanál 6 pre digitálne a káblové vysielanie.

## Televízne stanice
* SBS TV
* SBS Plus
* SBS Golf
* SBS funE
* SBS Sports
* SBS Biz
* SBS F!L
* SBS F!L UHD
* SBS M
* KiZmom

## Rozhlasové stanice
* SBS Love FM
* SBS Power FM
* SBS V-Radio

## Dcérske spoločnosti
* SBS Media Holdings (materská spoločnosť SBS)
* SBS International
* SBS Academy
* SBS Artech
* SBS Newstech
* SBS Contents Hub
* SBS Culture Foundation
* Seoam Foundation
* SBS Medianet
* Medianet Plus
* Studio S
* Binge Works
* Vlending Co., Ltd. (spoločný podnik s MBC)

## Referencie

## Iné projekty

## Externé odkazy
* Oficiálna webstránka

Kategória:Mediálne podniky
Kategória:Podniky v Kórejskej republike
Kategória:Podniky založené v 1990
TVN

**TVN** môže byť:
* Televisión Nacional de Chile, čilská televízna stanica
* TVN (Poľsko), poľská televízna stanica
* TVN (Kórejská republika), juhokórejský káblový televízny kanál

## Iné projekty
TVN (Kórejská republika)

**TVN** (štylizované ako **tvN**) je juhokórejský káblový televízny kanál, ktorý vlastní CJ ENM. Bola spustená v roku 2006. Jeho program pozostáva z rôznych zábavných obsahov zameraných na televízne seriály a varieté. Je k dispozícii na kábli, satelite cez SkyLife a IPTV platformách v Južnej Kórei.

## Programy
### Správy
* tvN e-News 9

### Rozmanitosť
* You Quiz on the Block
* DoReMi Market
* Comedy Big League

### Televízny seriál
* Sarangui pulsičhak
* Josinkangnim

## Logá

Súbor:TvN Logo 2006.svg|V rokoch 20062008
Súbor:TvN Logo 2008.svg|V rokoch 20082012
Súbor:TvN Logo 2012.svg|V rokoch 20122021
Súbor:Logo tvN.svg|V roku 2021


## Referencie

## Iné projekty

## Externé odkazy
* Oficiálna stránka tvN

Kategória:Televízne stanice v Kórejskej republike
Kategória:Vzniklo v 2006
Lômik

**Lômik** () je vrch vo Veporských vrchoch, krajinnom celku Slovenského rudohoria. Leží nad Pohronskou Polhorou, približne  juhovýchodne od Brezna.

## Poloha
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Brezno a na katastrálnom území obce Čierny Balog. Najbližšími sídlami sú severne situovaná Pohronská Polhora a Michalová, západne sa nachádza Čierny Balog, juhozápadne Sihla a Drábsko, južne Utekáč a Klenovec a juhovýchodne Tisovec.

## Opis
Lômik leží v centrálnej časti Veporských vrchov, v rázsoche, vedúcej severozápadným smerom z vrchu Báňova (). Severne sa nachádza Michalová (), Vysoká (), Lešník (), Ďurová () a Psica (), východne Javorinka (), Fabova hoľa (), Vysoký vrch (), Kučalach (), Bánovo () a Kostolný vrch (), južne Báňova () Rozsypok (), Pomývačný grúň (), Široký grúň (), Klenovský Vepor () a Šopisko () a západne vrch Nad Králičkou (), Dlhý grúň (), Karašovo () a Zrazy (). Oblasť patrí do povodia rieky Hron, kde voda odteká prítokmi potoka Šaling. Na vrchol nevedie značená turistická trasa. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou možno vidieť okolité vrchy Veporských vrchov, hrebeň Nízkych Tatier, Spišsko-gemerský kras a Poľanu.

## Prístup
Na vrchol nevedie značená turistická trasa, no juhozápadne vedúcou Starou dolinou vedie  modro značená chodník z Čierneho Balogu – Dobroča do sedla Machniarka (križovatka s Rudnou magistrálou). Východne vedúcim hrebeňom vedie  žltá turistická trasa z Pohronskej Polhory na rázc. Chlipavice.

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Čierny Balog
Khépren Thuram

**Khéphren Thuram-Ulien** (* 26. marec 2001, Reggio Emilia, Taliansko) je francúzsky profesionálny futbalista, ktorý hrá na poste stredopoliara v talianskom Juventuse Turín.

Khépren je futbalista tak ako jeho otec Lilian Thuram a jeho známejší brat Marcus Thuram.

## Klubová kariéra

### AS Monaco
Khépren debutoval za AS Monaco 28. novembra 2018 pri prehre s Alteticom Madrid v skupinovej fázy Ligy majstrov UEFA 2018/19.

### OGC Nice
26. júna 2019 sa Thuram pripojil k OGC Nice k najväčšiemu rivalovi AS Monaco. Debutoval 17. augusta pri výhre 2:1 nad Nîmes.

3. októbra 2020 strelil svoj prvý gól za klub pri výhre nad Nantes.

## Medzinárodná kariéra
Thuram reprezentoval Francúzsko na rôznych mládežníckych medzinárodných úrovniach.

V marci 2023 bol prvýkrát pozvaný do seniorskej reprezentácie Francúzska. Debutoval pri výhre 4:0 nad Holandskom keď v 89. minúte striedal Adriena Rabiota.

## Štatistiky

### Klubové
*K 4. júlu 2023*

;Poznámky
:**<sup>1</sup>**  Liga majstrov UEFA 
:**<sup>2</sup>**  Európska liga UEFA
:**<sup>3</sup>** Európska konferenčná liga UEFA
:**<sup>4</sup>** Coupe de la Ligue

### Medzinárodné
*K 4. júlu 2023*

## Úspechy
**OGC Nice**

* Coupe de France vicemajster: 2021/22

## Referencie

## Externé odkazy
*Khépren Thuram na transfermarkt.com

## Zdroj

Kategória:Francúzski futbalisti
Kategória:Francúzski národní futbalisti
Kategória:Futbaloví stredopoliari
Kategória:Hráči AS Monaco FC
Kategória:Hráči OGC Nice
Kategória:Hráči Juventus FC
Kategória:Hráči Ligue 1
Kategória:Hráči Serie A
Kategória:Francúzske osobnosti guadeloupského pôvodu
Kategória:Osobnosti z Emilia-Romagna
Cher Ndour

**Cher Ndour** (* 27. júl 2004, Brescia, Taliansko) je taliansky profesionálny futbalista, ktorý hráva na poste stredopoliara vo francúzskom tíme Paris Saint-Germain.

## Klubová kariéra
Ndour vyrastal v akadémie Brescie, Atalanty a SL Benfica. 31. júla 2020 prestúpil do Benficy kde hral za B-tím. V sezóne 2021/22 vyhral s Benficou mládežnícku Ligu majstrov (UEFA Youth League).

### SL Benfica
Debut za A-tím Benficy si odkrútil 18. marca 2023 pri výhre 5:1 nad Vitória S.C.

### PSG
Dňa 12. júla 2023 prestúpil Ndour do francúzskeho klubu Paris Saint-Germain kde podpísal päťročnú zmluvu.

## Medzinárodná kariéra
Ndour reprezentuje Taliansko na rôznych mládežníckych úrovniach.

## Štatistiky

### Klubové
*K 4. júlu 2023*

## Úspechy
**SL Benfica**

* Primeira Liga: 2022/23
* UEFA Youth League: 2021/22

## Referencie

## Iné projekty

## Externé odkazy
* Cher Ndour na transfermarkt.com

## Zdroj

Kategória:Talianski futbalisti
Kategória:Futbaloví stredopoliari
Kategória:Hráči SL Benfica Lisabon
Kategória:Hráči Paris Saint-Germain FC
Kategória:Hráči Sporting Braga
Džunovov dom

**Džunovov dom** () je dom z konca 19. storočia, ktorý sa nachádza v meste Panagiurište v Pazardžickej oblasti v južnom Bulharsku.

Je jedným z objektov panagiurského Historického múzea.

## Lokalita
Džunovov dom sa nachádza v centrálnej časti mesta Panagiurište v areáli komplexu panagiurského Historického múzea.

## Dejiny
Dom bol postavený v roku 1893. V roku 1986 bola v budove otvorená múzejná expozícia *Panagiurská zlatnícka škola*. V roku 2020 bola múzejná expozícia renovovaná. V roku 2021 sa uskutočnili reštauračné práce na fasáde budovy.

## Múzejná expozícia
V dome sa nachádza tematická expozícia *Panagiurská zlatnícka škola* (), ktorá sa venuje zlatníckemu remeslu, ktoré malo veľký význam v Panagiurišti v 19. storočí. Expozícia sleduje vznik a vývoj panagiurskej zlatníckej školy a ňou používané výrobné techniky: odlievanie, smalt, kovanie a filigrán. Hlavnou produkciou zlatníkov z Panagiurišta boli ozdoby, stolový riad a cirkevné náčinie. Ornamenty zobrazené v rámci expozície vypovedajú o formovaní miestnej ľudovej zlatníckej školy s jasne vyjadrenou originalitou.

## Galéria

DzhunovHouse-Panagyurishte005.jpg|celkový pohľad na budovu zo severozápadu
DzhunovHouse-Panagyurishte003.jpg|západná fasáda budovy
DzhunovHouse-Panagyurishte006.jpg|severná fasáda budovy


## Referencie

## Iné projekty

Kategória:Stavby v Panagiurišti
Kategória:Múzeá v Bulharsku
Kategória:Domy v Panagiurišti
Kategória:Architektúra z 1893
Premier League 2011/2012

**Premier League 2011/2012** bola 20. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Manchester United. Nováčikmi súťaže boli Queens Park Rangers, Norwich City a Swansea City. Sezóna začala 13. augusta 2011 a skončila 13. mája 2012.

Manchester City získal 3. titul v klubovej histórii. Do Ligy majstrov UEFA 2012/2013 sa spolu s ním kvalifikovali aj Manchester United, Arsenal a Chelsea ako víťaz Ligy majstrov 2011/2012. Do Európskej ligy UEFA 2012/2013 sa kvalifikovali Tottenham Hotspur, Newcastle United a Liverpool. Do 2. ligy zostúpili Bolton Wanderers, Blackburn Rovers a Wolverhampton Wanderers.

## Tímy v sezóne 2011/2012

## Tréneri, kapitáni, výrobcovia dresov a sponzori
}
|Umbro
|The Prince's Trust
|-
|Bolton Wanderers
| 
| 
|Reebok
|188BET
|-
|Chelsea
| 
| 
|Adidas
|Samsung
|-
|Everton
| 
| 
|Le Coq Sportif
|Chang Beer
|-
|Fulham
| 
| 
|Kappa
|FxPro
|-
|Liverpool
| 
| 
|Adidas
|Standard Chartered
|-
|Manchester City
| 
| 
|Umbro
|Etihad Airways
|-
|Manchester United
| 
| 
|Nike
|Aon
|-
|Newcastle United
| 
| 
|Puma
|Virgin Money
|-
|Norwich City
| 
| 
|Erreà
|Aviva
|-
|Queens Park Rangers
| 
| 
|Lotto
|Malaysia Airlines/AirAsia
|-
|Stoke City
| 
| 
|Adidas
|Britannia
|-
|Sunderland
| 
| 
|Umbro
|Tombola
|-
|Swansea City
| 
| 
|Adidas
|32Red
|-
|Tottenham Hotspur
| 
| 
|Puma
|Aurasma
|-
|West Bromwich Albion
| 
| 
|Adidas
|Bodog
|-
|Wigan Athletic
| 
| 
|MiFit
|12BET
|-
|Wolverhampton Wanderers
| 
| 
|BURRDA
|Sportingbet
|}

## Tabuľka




## Štatistiky

### Najlepší strelci

#### Najviac asistencií

#### Hattricky

* 4 Hráč strelil 4 góly

## Poznámky

## Referencie

## Externé odkazy
* Oficiálna stránka

## Zdroj

2011/12
Kategória:Futbal v 2011
Kategória:Futbal v 2012
Talianske národné futbalové mužstvo do 21 rokov

**Talianske národné futbalové mužstvo do 21 rokov** je národné futbalové mužstvo, ktoré sa zúčastňuje medzinárodných futbalových súťaží ako Majstrovstvá Európy vo futbale hráčov do 21 rokov, ktoré sa konajú každé dva roky.

Tím je určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.

Taliansko je spolu so Španielskom najúspešnejším tímom Majstrovstiev Európy vo futbale hráčov do 21 rokov keď túto súťaž ovládli päťkrát v rokoch 1992, 1994, 1996, 2000 a 2004.

## EURO do 21 rokov

## Externé odkazy
*Oficiálna stránka

## Zdroj

Kategória:Futbal v Taliansku
Kategória:Talianske národné družstvá
Kategória:Národné futbalové mužstvá do 21 rokov
Oy, mame, shlog mikh nisht!

***Oy, mame, shlog mikh nisht!*** je názov štúdiového albumu, ktorý kvarteto Alea nahralo spolu so sólistami Martinom Babjakom  (2-6, 8, 10, 12, 13) a Robom Rothom (7, 11). Album v roku 2014 na CD vydalo hudobné vydavateľstvo Pavlík Records.

## Zoznam skladieb

## Výroba albumu
;Hudobné kvarteto Alea
* Boris Lenko – akordeón
* Daniel Buranovský – Klavír
* Ján Krigovský – kontrabas
* Stanislav Palúch ­– husle
;Sólisti
* Martin Babjak – spev (2-6, 8, 10, 12, 13) 
* Robert Roth – spev (7, 11)
;Produkcia
* Pavlík Records – zvuk, produkcia, distribúcia, mastering
* Peter Zagar, Boris Lenko, Stanislav Palúch – hudobná réžia
* Silvester Lavrík – esej, ilustrácia
* Peter Zagar – preklad
* Robert Ragan – fotografie
* Richard Lavrík, Eva Pavlíková – grafický dizajn, úprava

## Referencie

Kategória:Hudobné albumy z 2014
Kategória:Albumy Martina Babjaka
Premier League 2012/2013

**Premier League 2012/2013** bola 21. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Manchester City. Nováčikmi súťaže boli Reading, Southampton a West Ham United. Sezóna začala 18. augusta 2012 a skončila 19. mája 2013.

Manchester United získal 20. titul v klubovej histórii. Do Ligy majstrov UEFA 2013/2014 sa spolu s ním kvalifikovali aj Manchester City, Chelsea a Arsenal. Do Európskej ligy UEFA 2013/2014 sa kvalifikovali Wigan Athletic, Tottenham Hotspur a Swansea City. Do 2. ligy zostúpili Wigan AthleticReadingQueens Park Rangers.

## Tímy v sezóne 2012/2013

## Tabuľka




## Štatistiky

### Najlepší strelci

## Poznámky

## Referencie

## Externé odkazy
* Oficiálna stránka

## Zdroj

2012/13
Kategória:Futbal v 2012
Kategória:Futbal v 2013
Dom Chadžiho Stojana Bagrianova

**Dom Chadžiho Stojana Bagrianova** (), známy aj ako **Bagrianovov dom** (), prípadne aj **Čočevov dom** () je dom z prvej polovice 19. storočia, ktorý sa nachádza v meste Panagiurište v Pazardžickej oblasti v južnom Bulharsku.

Budova má pridelený štatút kultúrnej pamiatky.
## Dejiny
Dom si nechal postaviť v roku 1830 chadži Stojan Jankov Bagrianov. V roku 1872 bol v dome ubytovaný Vasil Levski počas svojho pobytu v Panagiurišti, pričom v dome sa viedli rozhovory o nových myšlienkach v boji za oslobodenie Bulharska. Dom čiastočne vyhorel počas potláčania aprílového povstania v roku 1876, opravený bol dva roky po oslobodení Bulharska v roku 1880. 

V rok 1930 dom odkúpil panagiurský  obchodník a továrnik Christosko Čočev. Jeho syn Rajko, významný panagiurský občan, neskôr dom reštauroval a udržiaval.

V súčasnosti je budova využívaná ako súkromný obytný dom.

## Galéria

Bagryanov-Chochev-House Panagyurishte002.jpg|pohľad na dom z juhovýchodu
Bagryanov-Chochev-House Panagyurishte005.jpg|pohľad na západnú fasádu
Bagryanov-Chochev-House Panagyurishte001.jpg|pamätný nápis na dome
Bagryanov-Chochev-House Panagyurishte003.jpg|pohľad na južný vstup do areálu domu


## Referencie

## Iné projekty

Kategória:Stavby v Panagiurišti
Kategória:Kultúrne pamiatky v Bulharsku
Kategória:Domy v Panagiurišti
Kategória:Architektúra z 1830
Karkinos (syn Xenokla)

**Karkinos** () bol aténsky tragický básnik v 4. stor. pred Kr.
 
Karkinos, syn Xenokla, dosiahol vrcholné obdobie svojej tvorby v sedemdesiatych rokoch 4. stor. pred Kr., v období 100. olympiády (380 – 376 pred Kr.). Podľa súčasných poznatkov patril medzi najvýznamnejších dramatikov svojej doby. Pokračoval v tradícii svojej rodiny, pretože i jeho otec Xenokles a starý otec Karkinos boli tiež dramatici. Karkinos sa zrejme narodil koncom 5. stor. pred Kr., keďže svoje prvé víťazstvo získal v roku 372 pred Kr. (v divadelnej dramatickej súťaži). 

Uvádza sa, že napísal okolo 160 drám a získal jedenásť víťazstiev na Dionýziach. Po jeho dielach sa nezachovali takmer žiadne stopy. Známe sú len názvy niektorých jeho diel ako *Aias, Oidipus, Orestes, Médea, Alepé* a jeho najznámejšie dielo *Aeropé*. Niekoľkokrát ho spomína Aristoteles a záznam o ňom je uvedený v byzantskom lexikóne Suda, ktorý je hlavným zdrojom jeho biografie. Pôsobil v Aténach a údajne sa viackrát zdržiaval v Syrakúzach na dvore tyrana Dionysia II. (kde zložil mnoho hier)

Poznámky z jeho Médey sú zachované na fragmente papyrusu z 2. storočia v Paríži (Papyrus Louvre E 10534 https://collections.louvre.fr/en/ark:/53355/cl010001948), ktorý uvádza rozhovor medzi Médeiou, Jasónom a Kreónom v hovorených veršoch. Hudobný skladateľ z cisárskeho obdobia následne zhudobnil niektoré jambické trimetre Médey. Ako sa dalo očakávať, papyrus umiestňuje hovoriace časti Jasóna a Kreóna v trimetroch riadok po riadku. Trimetre zhudobnenej Médey sú však napísané v dlhších stĺpcoch, ako próza, oddelené lomkou (s notovým zápisom). Jeho Médea sa od zaužívaných verzií odlišuje tým, že ju predstavil nevinnú, neprávom obvinenú z vraždy svojich detí.
 
## Referencie a bibliografia

Kategória:Dramatici starovekého Grécka
Podturňanskovci

**Podturňanskovci** alebo **Podturňanskí** (dobovo v základnom tvare: *de Pothornya, de Thornallya, Poturnyansky, Potturnyanszky, Pottornyay*) boli uhorský šľachtický rod pôvodom z Podturne. Členovia rodu žijúci v severných stoliciach Uhorska boli prevažne slovenskej národnosti.

## História rodu

Za predkov rodu sa tradične považujú českí rytieri Hauk, Beuch a Polko, ktorí v roku 1230 získali kráľovské donácie na Liptove. Rod Podturňanských má spoločný pôvod s rodmi Smrečiansky, Svätojánsky, Trstiansky (Bán) a Pongrác, keďže všetky založili potomkovia českého šľachtica Vavrinca, ktorý sa vyznamenal v bojoch s Tatármi.

Zakladateľom rodu Podturňanských sa stal Vavrincov vnuk Mikuláš, ktorý sa spomína v rokoch 1286 – 1323. Mikulášovým synom Pavlovi a Alexandrovi neskôr pripadli obce Liptovský Peter, Jamník, Čutkovo, Danišovo, Svätý Duch, Vavrišovo, Jakubovany a Podtureň. Rod sa rýchlo rozrastal, pretože už v druhej polovici 14. storočia sa jeho príslušníci usadili aj v Temešskej, Boršodskej, Komárňanskej, Trenčianskej, Spišskej a Šarišskej stolici. Donáciou zo 14. septembra 1474 kráľ Matej Korvín potvrdil staršie donácie rodu a pridal k nim aj ďalšie obce v Boršodskej župe.

## Známi príslušníci rodu
* Mikuláš Podturňanský (14. storočie) – kastelán hradu Zadar
* František Podturňanský (15. – 16. storočie) – kapitán Liptovského hrádku
* Štefan Podturňanský (16. storočie) – spišský podžupan, majiteľ hradu v Nedeci
* Baltazár Podturňanský (17. storočie) – spišský zapisovateľ
* Samuel Podturňanský (1752 – 1829) – vedúci riaditeľstva banskej komory v Boci
* Ondrej Podturňanský (19. storočie) – od roku 1846 plukovník rakúskej armády, od roku 1852 generál a mestský veliteľ Trnavy
* Eduard Podturňanský (1832 – 1881) – člen kráľovskej telesnej stráže cisára Ferdinanda I.

## Rodový erb
Erb rodu Podturňanských tvorí štít s listovou korunou, nad ktorou je kolmo postavené obrnené rameno s trúbkou a nad nimi hviezda. Klenotom je štítové znamenie nad prilbou. Prikrývadlá sú strieborno-červené a zlato-modré.

## Referencie


## Ďalšia literatúra
* 

Kategória:Šľachtické rody na Slovensku
Kategória:Šľachtické rody v Uhorsku
Rozsypok

**Rozsypok** () je vrch vo Veporských vrchoch, krajinnom celku Slovenského rudohoria. Leží nad obcou Klenovec, približne  juhovýchodne od Brezna.

## Poloha
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, na hranici okresov Brezno a Rimavská Sobota a zasahuje na katastrálne územie obce Čierny Balog a Klenovec. Najbližšími sídlami sú severne situovaná Pohronská Polhora a Michalová, západne sa nachádza Čierny Balog, juhozápadne Sihla a Drábsko, južne Utekáč a Klenovec a juhovýchodne Tisovec.

## Opis
Rozsypok leží v centrálnej časti Veporských vrchov, v hrebeni, vedúcom juhozápadným smerom zo sedla Bánovo () na Klenovský Vepor (). Severne sa nachádza vrch Zrazy (), Pomývačný grúň (), Lômik (), Báňova () a Bánovo (), východne Martalúska (), Kostolný vrch (), Javorina () a Rangaska (), južne Mikoňovo () a Oltárne () a západne Železná brána (), Šopisko (), Machnáčov grúň (), Klenovský Vepor () a Široký grúň (). Severné a západné svahy odvodňuje potok Šaling do rieky Hron, voda z južných a východných častí odteká prítokmi Klenovskej Rimavy do rieky Rimava. Vrcholom vedie červeno značená turistická Rudná magistrála. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou možno vidieť okolité vrchy Veporských vrchov, hrebeň Nízkych Tatier, Spišsko-gemerský kras, Stolické vrchy a pohraničné vrchy severného Maďarska.

## Prístup
* po  červeno značenej Rudnej magistrále:
** od severovýchodu zo Zbojskej cez sedlo Bánovo a Machniarka
** od juhozápadu z Troch chotárov cez Klenovský Vepor a Sedlo pod Vartou
* po  zelenej značke z Klenovca cez Sedlo pod Vartou
* po  modrej značke cez sedlo Machniarka:
** od západu z Čierneho Balogu – Dobroča cez Starú dolinu
** od východu z Tisovca cez sedlo Bánovo
* po  žltej značke z Pohronskej Polhory cez rázc. Chlipavice a sedlo Machniarka

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Vrchy v okrese Rimavská Sobota
Kategória:Čierny Balog
Kategória:Klenovec
Kostnická kronika

**Kostnická kronika** alebo *Konzilschronik* je nemecky písaná história Kostnického koncilu konajúceho sa v rokoch 14141418 v meste Kostnica spísaná kostnickým mešťanom Ulrichom von Richental pred rokom 1433. Kronika sa zachovala vo viacerých odpisoch a v slovenskom preklade vyšla v roku 2009.

## Obsah
Kronikár farbisto popisuje okolnosti Kostnického koncilu:
* jednania Žigmunda Luxemburského o výbere miesta koncilu
* príchod účastníkov koncilu
* jednania, ktorých hlavným cieľom bolo ukončiť západnú schizmu kresťanstva, keď naraz pôsobili traja pápeži: Gregor XII., Benedikt XIII. a Ján XXIII. (ten sa jediný koncilu zúčastnil)
* upálenie majstrov Jána Husa a Hieronyma Pražského
* voľbu pápeža Martina V.
* anekdotické detaily života v meste počas koncilu
* rozpustenie koncilu

### Kostnická kronika a [[Slovensko]]

Ulrich von Richental v kronike explicitne zmieňuje slovenskú zem, resp. vymedzuje ju v rámci Uhorska.

## Referencie

## Ďalšia literatúra
* 

## Iné projekty

Kategória:Kroniky
Kategória:Knihy z 15. storočia
Kategória:Kroniky 15. storočia
Dom-mýtnica Aleksiho Bojadžieva

**Dom-mýtnica Aleksiho Bojadžieva** (), prípadne **Dom Aleksiho Bojadžieva** (), alebo **Dom mýtnica** () je dom z 19. storočia, ktorý sa nachádza v meste Triavna v Gabrovskej oblasti v severnom Bulharsku.

Budova má pridelený štatút kultúrnej pamiatky miestneho významu.

## Lokalita
Dom Aleksiho Bojadžieva sa nachádza na začiatku mesta Triavna pri ceste do mesta Gabrovo na ulici „P. R. Slavejkov“ (, doslova *ulica P. R. Slavejkova*) č. 85.

## Dejiny
Dom bol postavený v priebehu 19. storočia. Po Berlínskom kongrese, v dôsledku, ktorého bolo územia Bulharska rozdelené slúžil dom až do zjednotenia Bulharska 6.septembra 1885 ako mýtnica na hraniciach medzi Bulharským kniežatstvom a Východnou Ruméliou. Bol jedným z troch hraničných mýtnych bodov v meste Triavna, pričom v dome sídlila aj colná administratíva. 

Potom, čo dom prestal fungovať ako mýtnica, zostal na krátky čas opustený, neskôr ho kúpil obchodník s potravinami a stavebným materiálom Račo Bojadžiev, ktorý ho daroval do užívania svojmu synovi, neskoršiemu účastníkovi prvej balkánskej vojny, Aleksimu Bojadžievovi.

V roku 1967 dom získal štatút kultúrnej pamiatky miestneho významu. V súčasnosti je dom v súkromnom vlastníctve, pričom ho do súčasnosti vlastnia potomkovia rodiny Bojadžievových.

## Charakteristika
Dom je typickým predstaviteľom trevnenskej architektonicko-staviteľskej školy.

Dom je postavený na úrovni ulice, skladá sa z prízemia a prvého poschodia. Na prízemí sa nachádzal ďukian (druh obchodu so skladom v bulharských obrodeneckých domoch) so šikmými okenicami a dve obytné miestnosti. Prízemie domu je s druhým poschodím spojené vnútorným dreveným schodiskom, ktoré vedie do priestoru čardaku (druh ohradenej terasy). Zo samotného čardaku sa vchádza do troch miestností, ktoré sú rozložené okolo neho.

### Pamätný nápis
Text pamätného nápisu na fasáde budovy je: *Bălgarino, tova e „MITNICATA“! Tuk e minavala granicata na razkăsanoto ni ot Berlinskija kongres – 1878 g.  – Otečestvo. BRCK pod predsedatelstvoto na Zachari Stojanov započva borba. Na 6. IX. 1885 g. e provăzglaseno Săedinenieto.* (, doslovne *Bulhar, toto je „MÝTNICA“! Tu prechádzala hranica našej Berlínskym kongresom roztrhnutej – 1878.  – Otčiny. BRCK pod vedením Zachariho Stojanova začalo zápas. 6. IX. 1885 je vyhlásené Zjednotenie.*)

## Štatút a dôvod pamiatkovej ochrany
Kategória: kultúrna pamiatka miestneho významu

Rok vyhlásenia: 1967

Dôvod pamiatkovej ochrany: architektonická hodnota budovy

Oficiálny názov na zozname kultúrnych pamiatok: *Kăšta-mitnica na Aleksi Bojadžiev* (, doslovne Dom-mýtnica Aleksiho Bojadžieva) 

## Galéria

Toll-houseOfAleksiBoyadzhiev-Tryavna004.jpg|pohľad na budovu zo severozápadu
Toll-houseOfAleksiBoyadzhiev-Tryavna002.jpg|pohľad na budovu zo severu
Toll-houseOfAleksiBoyadzhiev-Tryavna005.jpg|východná fasáda budovy
Toll-houseOfAleksiBoyadzhiev-Tryavna003.jpg|detail zo severnej fasády s pamätným nápisom


## Referencie

## Iné projekty

Kategória:Stavby v Triavne
Kategória:Kultúrne pamiatky v Bulharsku
Kategória:Domy v Triavne
Dom Ďada Dobriho (Triavna)

**Dom Ďada Dobriho** (), prípadne **Ďado Dobrevov dom** () je dom z prvej polovice 19. storočia, ktorý sa nachádza v meste Triavna v Gabrovskej oblasti v severnom Bulharsku.

Budova má pridelený štatút kultúrnej pamiatky miestneho významu.

## Lokalita
Dom Ďada Dobriho sa nachádza v historickej časti mesta Triavna na ulici „P. R. Slavejkov“ (, doslova *ulica P. R. Slavejkova*) č. 68.

## Dejiny
Dom bol postavený v roku 1834. V roku 1967 dom získal štatút kultúrnej pamiatky miestneho významu. V roku 2018 boli na budove uskutočnené reštauračné práce.

## Charakteristika
Autorom stavby je významný trevnenský staviteľský majster Dimităr Sergiuv.

Dom je postavený na úrovni ulice, skladá sa z vysokého prízemia a prvého poschodia. Na prízemí sa nachádzal ďukian (druh obchodu so skladom v bulharských obrodeneckých domoch) so šikmými okenicami, ktorý zaberal väčšiu časť prednej fasády domu. Okrem ďukianu sa na prízemí nachádzali aj obytné miestnosti. Prízemie domu je s druhým poschodím spojené schodiskom, ktoré vedie do priestoru chajetu (druh zatvorenej terasy). Pozdĺž hlavnej pozdĺžnej osi chajetu sa rozprestierajú obytné miestnosti na druhom poschodí.

Stavba sa vyznačuje architektonicky zaujímavo riešenou prednou fasádou s množstvom rozdielnych elementov, ktoré sa však vzájomne dopĺňajú a dômyselným riešení rozdelenia miestností v budove , kde sa na pomerne malom priestore muselo zmestiť väčšie množstvo miestností, ktoré slúžili viacerým rozdielnym účelom a boli tak nielen rôzneho charakteru, ale napríklad aj inej výšky. 

## Štatút a dôvod pamiatkovej ochrany
Kategória: kultúrna pamiatka miestneho významu

Rok vyhlásenia: 1967

Dôvod pamiatkovej ochrany: architektonická hodnota budovy

Oficiálny názov na zozname kultúrnych pamiatok: *Kăšta na Ďado Dobri* (, doslovne Dom Ďada Dobriho) 

## Galéria

DyadoDobriHouse-Tryavna002.jpg|pohľad do ulice s domom
DyadoDobriHouse-Tryavna005.jpg|pohľad na dom z juhovýchodu
DyadoDobriHouse-Tryavna003.jpg|pohľad na vrchnú časť domu
DyadoDobriHouse-Tryavna006.jpg|z východnej fasády
DyadoDobriHouse-Tryavna004.jpg|z južnej fasády


## Referencie

## Iné projekty

Kategória:Stavby v Triavne
Kategória:Kultúrne pamiatky v Bulharsku
Kategória:Domy v Triavne
Kategória:Architektúra z 1834
Dom Ďada Dobriho

**Dom Ďada Dobriho** môže byť:

* dom v Bulharsku:
** Dom Ďada Dobriho (Bajlovo)
** Dom Ďada Dobriho (Triavna)
Občianske združenie Bratislavské rožky

**Občianske združenie Bratislavské rožky** vzniklo na konci roka 2010 v Bratislave s cieľom ochrany a popularizácie histórie a kultúry hlavného mesta Slovenska. Zakladajúcimi členmi boli Mgr. Sándor Papp ml. a Mgr. Eva Bolemant, ktorá pôsobí od založenia združenia ako jeho predsedníčka. Občianske združenie bolo pomenované podľa tradičného sladkého pečiva, ktoré bolo symbolom multikultúrnej Bratislavy.

## Činnosť združenia
OZ Bratislavské rožky prevádzkuje trojjazyčný slovensko - maďarsko - nemecký internetový portál, na ktorom informuje o histórii, kultúre ale aj o aktuálnom dianí v meste. Združenie sa tiež podieľa na rôznych projektoch, publikáciách, výstavách, prednáškach a dokumentárnych filmoch súvisiacich s Bratislavou.

Združenie vydáva oceňovanú knižnú edíciu s názvom *Bratislavské rozprávky*. Príbehmi známych historických osobností spracovanými vo forme rozprávok približuje dejiny Bratislavy detským i dospelým čitateľom. Okrem spomenutých rozprávok združenie vydáva aj historické publikácie ako napríklad knihu o 400 ročnej legende s názvom: *História bratislavských rožkov*, či spomienkovú knihu Pavla Ondrčku: *Rodák z Unitasu verný Bratislave*.

V októbri 2022 OZ Bratislavské rožky vydalo unikátny trojjazyčný fotoalbum *My sme starí Prešporáci*.

OZ Bratislavské rožky od roku 2013 vydáva aj úspešný *Prešporský kalendár* so vzácnymi obrázkami a fotografiami starej Bratislavy.

Združenie participuje aj na vedeckom projekte Filozofickej fakulty Univerzity Komenského v Bratislave PamMap.

## Ocenenia
V roku 2019 združenie získalo Cenu Júliusa Satinského, *Bratislavskú čučoriedku* v kategórii: „*Idea – Počin*“.

Knihy z edície *Bratislavské rozprávky* „Rómer: Záchranca rozprávok“ a „Chatam Sófer - alebo moje tajuplné stretnutie s rabínom“ získali ocenenie BIBIANY „*Najlepšia detská kniha roka*“.

## Referencie

## Externé odkazy
* Článok ''Bratislavské rožky sú viac než len chutné pečivo'' (SME, 23. máj 2017)
* Oficiálna stránka združenia

Kategória:Občianske združenia na Slovensku
Kategória:Organizácie založené v 2010
Stadium of Light

**Stadium of Light** je futbalový štadión, ktorý sa nachádza v anglickom Sunderlande. Je domovským štadiónom klubu Sunderland AFC, ktorý momentálne pôsobí v EFL Championship. S kapacitou 48 095 divákov je deviatym najväčším štadiónom v Anglicku.

## História
Štadión primárne hostí zápasy futbalového klubu Sunderland AFC. Podľa Sira Boba Murraya, vtedajšieho predsedu Sunderlandu, bol názov „Stadium of Light“ vybraný z dvoch dôvodov; „a to ako večný hold všetkým baníkom pracujúcim v regióne s čím súvisí aj hrdosť na svoje dávnejšie priemyselné dedičstvo, a druhým dôvodom je očakávanie toho, že je štadión predzvesťou svetlých zajtrajškov, ktoré na klub v budúcnosti čakajú. Meno je symbolické poďakovanie tisícom baníkov a priaznivcov samotného klubu, čo každý deň vzídu z temnoty do svetla, keď sa vracia z dole späť na povrch“.

Štadión v minulosti hostil tri zápasy Anglickej futbalovej reprezentácie a jeden zápas Anglickej futbalovej reprezentácie do 20 rokov. Pôvodná kapacita 42 000 miest bola v roku 2002 rozšírená na 49 000 miest. 16. decembra 2009 bol štadión vybraný ako jeden z možných usporiadateľov, ktorý bol súčasťou neúspešnej anglickej kandidatúry na Majstrovstvách sveta vo futbale v roku 2018.

## Tribúny
Štadión ma 4 nasledovné tribúny:

* West Stand 
* North Stand 
* East Stand 
* Roker End (South Stand). 

## Referencie


## Pozri aj

* Zoznam futbalových štadiónov v Anglicku

## Zdroj

Kategória:Futbalové štadióny v Anglicku
Kategória:Sunderland AFC
Široký grúň

**Široký grúň** () je vrch vo Veporských vrchoch, krajinnom celku Slovenského rudohoria. Leží nad obcou Čierny Balog, približne  juhovýchodne od Brezna.

## Poloha
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Brezno a zasahuje na katastrálne územie obce Čierny Balog. Najbližšími sídlami sú severne situovaná Pohronská Polhora a Michalová, severozápadne sa nachádza Čierny Balog, juhozápadne Sihla a Drábsko, južne Utekáč a Klenovec a východne Tisovec.

## Opis
Široký grúň leží v centrálnej časti Veporských vrchov, v rázsoche, vybiehajúcej severovýchodným smerom z masívu Klenovského Vepra (). Severne sa nachádza vrch Zrazy (), Michalová (), Pomývačný grúň (), Lômik () a Fabova hoľa (), východne Báňova (), Bánovo (), Kostolný vrch () a Rozsypok (), južne Mikoňovo (), Oltárne (), Železná brána (), Šopisko (), Machnáčov grúň () a Klenovský Vepor () a západne vrch Nad Králičkou (), Tlstý javor () a Kýčera (). Oblasť odvodňujú prítoky potoka Šaling do rieky Hron. Na vrchol nevedie značená turistická trasa. 

### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou možno vidieť okolité vrchy Veporských vrchov a hrebeň Nízkych Tatier.

## Prístup
Na vrchol nevedie značená turistická trasa, preto prístup je možný lesom zo Starej doliny (z Čierneho Balogu – Dobroča), alebo zo Sedla pod Vartou a ním vedúcej  červeno značenej Rudnej magistrály.

## Referencie

## Pozri aj
* Veporské vrchy
* Balocké vrchy 
* Zoznam vrcholov vo Veporských vrchoch

## Externé odkazy
* Poloha na turistickej mape

Kategória:Vrchy vo Veporských vrchoch
Kategória:Tisícovky na Slovensku
Kategória:Vrchy v okrese Brezno
Kategória:Čierny Balog
Španielske národné futbalové mužstvo do 21 rokov

**Španielske národné futbalové mužstvo do 21 rokov** je národné futbalové mužstvo, ktoré sa zúčastňuje medzinárodných futbalových súťaží ako Majstrovstvá Európy vo futbale hráčov do 21 rokov, ktoré sa konajú každé dva roky.

Tím je určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.

Španielsko je spolu s Talianskom najúspešnejším tímom Majstrovstiev Európy vo futbale hráčov do 21 rokov keď túto súťaž ovládli päťkrát v rokoch 1986, 1998, 2011, 2013 a 2019.

## EURO do 21 rokov

## Externé odkazy
https://rfef.es/es

## Zdroj

Kategória:Futbal v Španielsku
Kategória:Španielske národné družstvá
Ange Postecoglou

**Angelos „Ange“ Postecoglou** (* 27. august 1965, Atény, Grécke kráľovstvo) je bývalý austrálsky futbalový obranca a v súčasnosti futbalový tréner gréckeho pôvodu.

Viedol národný tím Austrálie na Majstrovstvách sveta 2014 v Brazílii, kde jeho zverenci skončili bez zisku jediného bodu na poslednom štvrtom mieste v skupine B.

Na začiatku roka 2015 doviedol Austráliu k triumfu na domácich Majstrovstvách Ázie po výhre 2:1 vo finále nad Južnou Kóreou. Bol to historicky prvý titul Austrálie na ázijskom šampionáte.

V roku 2025 doviedol anglický tím Tottenham Hotspurs FC k výhre nad Manchesterom United 1:0 vo finále Európskej ligy UEFA 2024/2025.

## Životopis
Postecoglou sa narodil v Nea Filadelfeia, na predmestí Atén v Grécku. Po tom, čo jeho otec Dimitris („Jim“) prišiel o podnikanie po gréckom vojenskom prevrate v roku 1967 Postecoglou len ako päť ročný emigroval loďou do Austrálie. Vyrastal v Melbourne.

### Trénerská kariéra
#### Celtic Glasgow
Postecoglou sa 10. júna 2021 stal trénerom škótskeho klubu Celtic Glasgow. Podpísal 12-mesačnú zmluvu, čím sa stal prvým austrálskym manažérom, ktorý trénoval veľký klub v Európe. Celtic, ktorý práve prehral svoj ligový titul proti Rangers prvýkrát za desaťročie, náhle zmeškal angažovanie anglického manažéra Eddieho Howea. Vymenovanie Postecoglou bolo zosmiešňované fanúšikmi Celticu a moderátorom Talksportu Alanom Brazilom, ktorý sa  vo svojej šou o rok neskôr ospravedlnil, keď Postecoglou vyhral s klubom ligový titul.

Postecoglou sa stal prvým Austrálčanom, ktorý vyhral ligový titul v Európe. Vo svojej prvej sezóne sa päťkrát stal ligovým manažérom mesiaca, od októbra 2021 a od januára do apríla 2022, pričom vyhral cenu PFA Scotland Manager of the Year a SFWA Manager of the Year.

V sezóne 2022/23 Celtic vyhral pod vedením Postecoglou druhý ligový titul v rade. 26. februára 2023 Angelos vyhral svoj druhý škótsky ligový pohár v rade po tom, čo vo finále porazili Rangers 2:1.

Celtic ukončil sezónu s rekordným ôsmym domácim „treble“ po tom, čo vyhral Škótsky pohár v Hampden Parku proti Inverness Caledonian. Víťazstvo v Škótskom pohári bol posledný zápas Angeho na lavičke Celticu.

#### Tottenham Hotspur
6. júna 2023 bol Postecoglou vymenovaný za trénera Tottenhamu Hotspur a s klubom podpísal zmluvu na štyri roky. Jeho vymenovanie znamenalo, že sa stal prvým Austrálčanom a Grékom, ktorému sa podarilo trénovať klub v Premier League.

## Referencie
 

## Iné projekty

## Zdroj

Kategória:Austrálski futbaloví tréneri
Kategória:Austrálski futbalisti
Kategória:Futbaloví obrancovia
Kategória:Austrálske osobnosti gréckeho pôvodu
Kategória:Osobnosti z Atén
Yann Aurel Bisseck

**Yann Aurel Ludger Bisseck** (* 29. november 2000, Kolín nad Rýnom, Nemecko) je nemecký profesionálny futbalista, ktorý hráva na poste obrancu v talianskom klube Inter Milan.

## Klubová kariéra

### 1. FC Kolín
Bisseck vyrastal v akadémii 1. FC Kolín. Debut za seniorský tím zaznamenal 26. novembra 2017 proti Hertha BSC. Stal sa najmladším hráčom Kolína, ktorý debutoval v Bundeslige aj najmladším nemeckým hráčom.

#### Hosťovanie do Holstein Kiel
17. januára 2019 bol Bisseck poslaný na polročne hosťovanie do Holstein Kiel v 2. Bundeslige.

#### Hosťovanie do Roda JC
22. augusta 2019 bol Bisseck poslaný do holandského klubu Roda JC Kerkrade v druhej holandskej lige Eerste Divisie.

#### Hosťovanie vo Vitória S.C.
Po návrate z hosťovania bol Bisseck zapožičaný do portugalského klubu Vitória S.C. v ktorom hral iba za rezervný tím.

### Aarhus GF
Po návrate z Portugalska išiel Bisseck na ďalšie hosťovanie do dánskeho klubu Aarhus Gymnastikforening. Za klub debutoval 18. júla 2021 pri remíze 1:1 s Bröndby IF. Po skončení ročného hosťovania sa klub rozhodol pre opciu na trvalý prestup.

## Medzinárodná kariéra
Bisseck reprezentoval Nemecko v rôznych mládežníckych kategóriach.

## Štatistiky

### Klubové
*K 6. júlu 2023*

**Poznámky**
:**<sup>1</sup>** Európska konferenčná liga UEFA

## Referencie

## Externé odkazy
* Yann Aurel Bisseck na transfermarkt.com

## Zdroj

Kategória:Nemeckí futbalisti
Kategória:Hráči 1. FC Köln
Kategória:Hráči Holstein Kiel
Kategória:Hráči Roda JC Kerkrade
Kategória:Hráči Aarhus GF
Kategória:Hráči Vitória Guimarães
Kategória:Hráči FC Internazionale Miláno
Kategória:Hráči Fußball-Bundesligy
Kategória:Hráči Superligaen
Kategória:Hráči Serie A
Kategória:Futbaloví obrancovia
Kategória:Osobnosti z Kolína nad Rýnom
Čierna labuť biela vrana

***Čierna labuť biela vrana*** je štúdiový album, ktorý v spolupráci s textárom Petrom Uličným a skladateľom Ondřejom Brzobohatým nahral Richard Müller. Album vydalo v roku 2022 hudobné vydavateľstvo Universal Music.

## Zoznam skladieb

## Výroba albumu
* Richard Müller – spev
* Michaela Rósza Růžičková, Ondřej Gregor Brzobohatý – klavír
* Josef Štěpánek – gitara
* Ondřej Klímek – flauta, saxofóny
* Jakub Vejnar – basová gitara
* Roman Vícha – bicie nástroje
* Score Orchestra – orchester, diriguje Petra Malíšková
;Produkcia
* Derek Saxenmeyer, Michal Pekárek, Peter Graus – nahrávanie
* Petra Malíšková – hudobná réžia
* Nick Watson – mastering
* Derek Saxenmeyer, Dušan Neuwerth – mixovanie
* Mayo Hirc – fotografie, grafika

## Referencie

Kategória:Albumy Richarda Müllera
Kategória:Hudobné albumy z 2022
Kevin Schade

**Kevin Schade** (* 27. november 2001, Postupim, Nemecko) je nemecký profesionálny futbalista, ktorý hráva na poste útočníka v anglickom klube Brentford FC.

## Klubová kariéra

### SC Freiburg
Schade sa pripojil k mládežníckemu tímu SC Freiburg v roku 2018. Hrával v rezervnom tíme Freiburgu dva roky. Svoj debut za A-tím absolvoval 21. augusta 2021 pri výhre 2:1 nad Borussiou Dortmund. V novembri 2021 aj napriek záujmu špičkových európskych klubov Schade predĺžil zmluvu s tímom o päť rokov.

### Brentford FC
4. januára 2023 Schade odišiel na polročné hosťovanie do anglického klubu Brentford FC. Dňa 12. júla podpísal päťročný kontrakt za klubový rekordný poplatok 22 miliónov libier.

## Medzinárodná kariéra
Schade reprezentoval Nemecko na rôznych mládežníckych kategóriach.

Za seniorskú reprezentáciu Nemecka debutoval v priateľskom zápase proti  25. marca 2023.

## Štatistiky

### Klubové
*K 7. júlu 2023*

;Poznámky
:**<sup>1</sup>** Európska liga UEFA

### Medzinárodné
*K 7. júlu 2023*

## Referencie

## Externé odkazy
*Kevin Schade na transfermarkt.com

## Zdroj

Kategória:Nemeckí futbalisti
Kategória:Futbaloví útočníci
Kategória:Hráči SC Freiburg
Kategória:Hráči Brentford FC
Kategória:Hráči Fußball-Bundesligy
Kategória:Hráči FA Premier League
Kategória:Osobnosti z Postupimu
INTJ

**INTJ** (introverzia, intuícia, myslenie, usudzovanie), nazývaný **Osnovateľ** alebo **Logik**  je jeden zo šestnástich osobnostných typov v rámci indikátora Myers-Briggs Type Indicator (MBTI). Ľudia tohoto typu sú opisovaní ako introvertní logicky uvažujúci jedinci. Patria do temperamentu racionalistov (NT). Sú jedným z vzácnejších typov osobností vyskytujúcich sa v 2,1% populácie. Sú charakteristickí ich múdrym manévrovaním, avšak aj rezervovanosťou a zvedavosťou.

INTJ využívajú najmä extrovertné rozmýšľanie a introvertnú intuíciu (Te-Ni).

## Charakteristika
INTJ sú charakteristický tým, že odmlada hľadajú vedomosti a nové poznatky. Oddávajú sa knihám, pričom sa radi delia o svoje vedomosti. Pre INTJ je typický silný idealizmus, neraz považujú ľudí za lenivých a majú mierne cynický pohľad na realitu. Vyžaruje z nich sebavedomie a tajomnosť, avšak v spoločnosti sa zvyčajne cítia nesvoji. Niektorí sú ale mylne považovaní za extrovertov, majú totižto obrovskú sebadôveru ktorá ich introverziu dokáže kamuflovať. Veľmi ľahko sa rozhodujú. Radi napĺňajú ich vlastné idey a milujú riešenie komplexných problémov. Bývajú pragmatickí. Aj keď nie sú vždy ideálnym vodcom, vedia prevziať velenie, ak nastávajú chyby, prípadne ak veliť nemá kto. Najproduktívnejší väčšinou sú, ak sa im zabezpečí dostatok samostatnosti a zdrojov. Sú veľmi nezávislí. Aj napriek introverzii sa radi vyjadrujú, tento typ je možné nájsť v akademických kruhoch, sú to častí vedci, prípadne sú niekedy aj štátnici a sú v armáde. Niekedy vyzerajú byť tvrdohlaví a neústupčiví.  Priťahujú k sebe ľudí s podobným vnímaním okolia. Prekvapivo silne argumentujú aj bez ohľadu na ich súčasné zručnosti a skúsenosti, pričom u ľudí vyzerajú ako snobi.  INTJ typu sa často protivia pravidlá a má sklony k rebélii. Poznajú však veľmi dobre svoje nedostatky, ktoré veľmi radi odstraňujú. INTJ milujú sebazdokonaľovanie a sebarozvoj. Vedia dokonalo predvídať dôsledky činov. Vo vzťahoch majú často pocit, že sú pre ľudí v okolí nepodstatní. Tieto pocity tvorí typicky ich individualizmus. Zdajú sa byť bez emócií, chladní a neschopní vášnivého života.  Pristupujú k životu ako k veľkej šachovnici, pomocou ich úsudku si vyvodzujú závery a snažia sa vyťažiť z okamihu to najlepšie, čo pôsobí ako konanie bez výčitiek svedomia, aj preto niekedy vyzerajú ako zloduchovia a mafiáni. INTJ je preto typickou filmovou postavou zloducha, mafiána, hlavy lúpežnej bandy.

### Známe osobnosti
* Charles de Gaulle
* Nikola Tesla
* Isaac Newton
* Karl Marx
* Ludwig van Beethoven
* Friedrich Nietzsche
* Bobby Fischer
* Sun-c’
[náhľad|[Friedrich Nietzsche, príklad zdravého INTJ]]

## Poznávacie funkcie

## Referencie

## Externé odkazy
* 16peronalities web, INTJ článok

Kategória:Typy MBTI
JTBC

**JTBC** (**Joongang Tongyang Broadcasting Company**) je juhokórejská vysielacia a televízna produkčná spoločnosť. Jej primárnym akcionárom je JoongAng Holdings s 25% podielom. Bola založená 1. decembra 2011. JTBC je po KBS, MBC a SBS štvrtou najväčšou mediálnou spoločnosťou v Južnej Kórei.

## Televízne stanice
* JTBC
* JTBC2
* JTBC Golf&Sports
* JTBC4
* JTBC Golf
* JTBC Zee TV - v spoluvlastníctve so Zee Entertainment Enterprises

## Dcérske spoločnosti
* JTBC Plus
* JTBC Mediatech
* JTBC Mediacomm	
* SLL (Studio LuluLala)

## Referencie

## Iné projekty

## Externé odkazy
* Oficiálna webstránka

Kategória:Mediálne podniky
Kategória:Podniky v Kórejskej republike
Kategória:Podniky založené v 2011
Stefan Bajcetic

**Stefan Bajcetic Maquieira** (* 22. október 2004, Vigo, Španielsko) je španielsky profesionálny futbalista, ktorý hrá ako stopér alebo defenzívny stredopoliar za klub Premier League Liverpool.

Je synom bývalého srbského futbalistu Srđana Bajčetića.

## Klubová kariéra
### Liverpool

#### 20202022
Bajcetic bol produktom mládežníckej akadémie Celty Vigo a v decembri 2020 podpísal zmluvu s klubom Premier League Liverpool za 224 000 libier.

#### 2022
Bajceticov progres bol odmenený novou zmluvou v auguste 2022. Svoj profesionálny debut absolvoval 27. augusta, keď nastúpil ako náhradník pri víťazstve 9:0 nad AFC Bournemouth. Bajcetic debutoval v Lige majstrov UEFA proti Ajaxu 13. septembra 2022 ako striedajúci v 94. minúte, keď nahradil Thiaga. Vďaka tomu sa stal najmladším hráčom Liverpoolu v Lige majstrov, čím prekonal rekord, ktorý predtým držal Billy Koumetio.

9. novembra 2022 Bajcetic nastúpil na svoj prvý zápas za Liverpool proti Derby County v treťom kole EFL Cupu 2022/2023. 26. decembra 2022 ako striedajúci hráč v 79. minúte strelil svoj prvý seniorský gól za Liverpool pri ich víťazstve 3:1 vonku proti Aston Ville v Premier League 2022/2023. Vo veku 18 rokov, 2 mesiace a 4 dni sa stal tretím najmladším hráčom, ktorý skóroval za Liverpool v Premier League, za Michaelom Owenom a Raheemom Sterlingom a druhým najmladším španielskym hráčom, ktorý skóroval v Premier League, za Cescom Fàbregasom.

#### 2023
V januári 2023 Bajcetic opäť podpísal novú, dlhodobú zmluvu s Liverpoolom. Na ihrisku pokračoval v napredovaní a nastúpil v základnej zostave v troch po sebe idúcich zápasoch Premier League proti Chelsea, Wolverhamptonu Wanderers a Evertonu. 16. februára ho fanúšikovia zvolili za hráča mesiaca január. 21. februára sa stal najmladším hráčom Liverpoolu vo veku 18 rokov a 122 dní, ktorý nastúpil vo vyraďovacom zápase Ligy majstrov, ktorý sa skončil prehrou 2:5 proti Realu Madrid.

16. marca 2023 oznámil, že vynechá zvyšok sezóny 2022/23 pre zranenie aduktora. 8. júla 2023 bol Bajcetic znovu k videniu na tréningu pred začiatkom sezóny 2023/2024.

## Reprezentačná kariéra
Bajcetic je oprávnený reprezentovať Španielsko a Srbsko na medzinárodnej úrovni. V roku 2021 ho len ako 16 ročného tréner Pablo Amo povolal do Španielskeho národného futbalového mužstva do 21 rokov na turnaj Lafarge Foot Avenir a objavil sa vo všetkých 3 zápasoch. Španielsko turnaj vyhralo. Zranenie ho zastavilo v možnom nastúpení za seniorov.

## Kariérne štatistiky
*Ku dňu 11. marec 2023*

## Referencie

## Externé odkazy
* Profil na webovej stránke FC Liverpool

## Zdroj

Kategória:Španielski futbalisti
Kategória:Hráči Liverpool FC
Kategória:Hráči Celta de Vigo
Kategória:Hráči FA Premier League
Kategória:Futbaloví obrancovia
Kategória:Futbaloví stredopoliari
Chemická kinetika

**Chemická kinetika** alebo **reakčná kinetika** je časť fyzikálnej chémie, ktorá sleduje rýchlosti chemických reakcií a ich mechanizmy pri rôznych podmienkach. 

Kinetiku možno vnímať ako doplnok k termodynamike, ktorá sa zaoberá energetikou chemickej reakcie a chemickou rovnováhou. O priebehu chemickej reakcie rozhoduje rýchlosť (kinetický aspekt) a stabilita produktov (termodynamický aspekt). Úpravou podmienok, pri ktorých reakcia prebieha, je potom možné ovplyvniť priebeh reakcie.

Špeciálnou oblasťou chemickej kinetiky je enzýmová kinetika, ktorá sleduje rýchlosti reakcií katalyzovaných enzýmami, ktoré katalyzujú (urýchľujú) priebeh chemických reakcií.

## Rýchlosť reakcie
Rýchlosť reakcie opisuje, ako rýchlo prebieha daná reakcia. Dá sa vyjadriť ako zmena koncentrácie látky v čase. Pre reakciu

: {aA} -> {bB}

je rýchlosť reakcie daná ako 

: v = - \frac{1}{a} \frac{d[\mathrm{A}]}{dt} = \frac{1}{b} \frac{d[\mathrm{B}]}{dt} 
Takisto ju možno zapísať ako 

: v = k \cdot c_A^a 

kde k je rýchlostná konštanta.

Reakčná rýchlosť je zároveň definovaný ako zmena rozsahu reakcie v čase:

:  d\xi = \frac{d\mathrm{n_A}}{\nu_A}
Jej jednotkou je zvyčajne mól za sekundu (mol s-1).

## Delenie reakcií
Procesy možno podľa chemickej kinetiky deliť na homogénne (prebiehajúce v jednej fáze, napríklad v roztoku) alebo heterogénne (prebiehajúce na rozhraní fáz, napríklad na stene nádoby alebo elektrochemické procesy na elektróde).

## Faktory ovplyvňujúce rýchlosť chemických reakcií
Rýchlosť chemickej reakcie je všeobecne ovplyvnená okolitými podmienkami, napríklad teplotou, koncentráciou látok alebo prítomnosťou katalyzátorov. Medzi faktory, ktoré ovplyvňujú rýchlosť a priebeh chemických reakcií, patria:
* povaha látok, ktoré spolu reagujú
* skupenstvo
* veľkosť a štruktúra povrchu tuhých látok
* koncentrácia látok
* tlak
* teplota
* prítomnosť katalyzátora
* absorpcia žiarenia

## Experimentálne metódy
Priebeh chemických reakcií je možné sledovať mnohými experimentálnymi metódami. Zvolená metóda závisí na tom, o akú reakciu ide a aké látky spolu reagujú. Typicky sa používajú spektroskopické metódy, napríklad UV-Vis spektroskopia alebo NMR.

## Modely
Pomocou chemickej kinetiky možno modelovať závislosť reakčnej rýchlosti na koncentrácii látok. Pomocou týchto závislostí potom možno takisto odhadovať reakčné mechanizmy jednotlivých reakcií.

## Referencie

## Pozri aj
* Molekulovosť
* Poriadok reakcie
* Termodynamika
* Zrážková teória